 Akeredolu pasẹ pe kawọn ileewe maa kọrin ibilẹ Yoruba : Gomina Rotimi Akeredolu ti ni o di dandan fun gbogbo awọn ileewe alakọọbẹrẹ, girama ati ile-ẹkọ giga to wa nipinlẹ Ondo pẹlu ileesẹ ijọba lati maa kọrin adakọ to jẹ ti ibilẹ Oduduwa tuntun tijọba ṣe ifilọlẹ rẹ lọsẹ to kọja.Asẹ yii lo waye ninu atẹjade kan ti Akọwe agba fun ileeṣẹ to n ri ṣeto ẹkọ ati imọ sayẹnsi nipinlẹ Ondo, Ọgbẹni Akin Asaniyan, fi sita lọjọ Ẹti, Furaidee, to kọja.O ni aṣẹ tuntun naa ti bẹrẹ lati ọjọ kin-in-ni, oṣu kẹta, ọdun ta a wa yii, ati pe ileewe ijọba tabi ti aladaani to ba kọ lati tẹle aṣẹ naa yoo ri ibinu ijọba.Inu ipade aṣekẹyin tí Gomina Akeredolu ṣe pẹlu awọn igbimọ rẹ ni nnkan bii ọsẹ meji sẹyin ni wọn ti fẹnu ko lori ifilọlẹ akanṣe orin adakọ naa.Awọn olorin ibilẹ ileeṣẹ asa ati irinajo afẹ ipinlẹ Ondo ni wọn ṣagbekalẹ orin ọhun, ti wọn si ṣafihan rẹ fun gomina ati awọn ọmọ igbimọ iṣakoso rẹ lọjọ naa. Orin ọhun ree Iṣẹ wa fun ilẹ waFun ilẹ ibi waKa gbe e gaKa gbe e gaKá gbe e ga fun aye ri.Igbagbọ wa ni peBa ti bẹru la bọmọKa ṣiṣẹKa ṣiṣẹKa ṣiṣẹ ka jọ laIṣọkan ati ominiraNi kẹ jẹ ka maa lepaTẹsiwaju fọpọ ireAti ohun to daraỌmọ Odua dideBọ di ipo ẹtọ rẹIwọ ni imọlẹÌwọ ni imọlẹ Gbogbo Adulawọ 